**DEDDF GWASANAETHAU CYMDEITHASOL A LLESIANT (CYMRU) 2014**

**GWEITHGAREDD**

## Gorchmynion Amddiffyn a Chynorthwyo Oedolion

## Astudiaethau achos – dewisiadau amgen

Mae’r astudiaeth achos yn seiliedig ar ymchwil a thystiolaeth gwir brofiadau o amddiffyn i roi sefyllfa go wir lle mae oedolyn mewn perygl yn cael ei riportio i’r awdurdod lleol. Mae’r astudiaeth achos yn mynd drwy’r broses o ystyried, gwneud cais am orchymyn amddiffyn a chynorthwyo oedolyn a’i ddefnyddio. Ar bob cam mae’n annog pobl i ystyried arferion da a’r cyfle i adfyfyrio, trafod ac ymarfer sgiliau.

Darllenwch y wybodaeth isod.

*Mae Mrs Evans yn 73 oed. Mae’n byw gyda’i merch mewn cartref y mae’n berchen arno mewn tref fechan. Mae Mrs Evans yn weddw. Mae’n wyn Brydeinig a’r Gymraeg ydy ei mamiaith.*

*Cafodd Mrs Evans ei chyfeirio at yr awdurdod lleol 10 mis yn ôl gan gymydog, Miss Lewis, a ddywedodd ei bod wedi clywed gweiddi yn y tŷ a’r diwrnod wedyn gwelodd Mrs Evans ac roedd ganddi glais ar ei hwyneb. Dywedodd bod Mrs Evans yn ymddangos yn ddryslyd ac wedi bod loetran ar ochr yr heol. Nododd y gymdoges i Mrs Evans wingo pan gyffyrddodd yn ei braich i’w helpu. Dywedodd fod rhaid iddi hi frysio adref. Dywedodd Miss Lewis fod Mrs Evans yn defnyddio ffon i gerdded a hefyd mai ei merch sy’n gwneud yr holl siopa. Dywedodd hefyd bod merch Mrs Evans, Mrs Hughes, yn yfed yn drwm a bod “y cyngor wedi mynd â’i phlant oddi wrthi” ychydig o flynyddoedd yn ôl. Dywedodd Miss Lewis hefyd bod Mrs Evans weithiau yn ymddangos “yn ddryslyd”.*

*Siaradodd y gweithiwr cymdeithasol â Mrs Evans a’i merch dros y ffôn. Dywedodd y ddwy fod popeth yn iawn. Dywedodd Mrs Evans nad oedd hi am gael ymweliad gan weithiwr cymdeithasol. Roedd yr achos ar gau.*

*Mae Miss Lewis wedi ffonio’r awdurdod lleol eto gan ddweud nad yw wedi gweld Mrs Evans ers tri mis ac mae’n pryderu. Roedd Miss Lewis wedi siarad hefyd â Mrs Wright yn Sefydliad y Merched, y WI. Dywedodd Mrs Wright fod Mrs Evans wedi peidio dod i’r cyfarfodydd tua blwyddyn yn ôl. Roedd Mrs Wright wedi ceisio ymweld nifer o weithiau ond Mrs Hughes atebodd y drws bob tro a dweud bod Mrs Evans yn brysur. Doedd y gymdoges ddim wedi dweud wrth Mrs Evans am y naill gyfeirio na’r llall.*

*Cafodd yr achos ei roi i weithiwr cymdeithasol gwahanol ac aeth i’r tŷ. Doedd dim ateb. Ffoniodd y gweithiwr cymdeithasol a Mrs Hughes atebodd gan ddweud fod popeth yn iawn ac nad oedd ei mam yn dymuno cael ymweliad.*

*Cafodd y gweithiwr cymdeithasol fod Mrs Evans wedi bod yn gweld ei meddyg teulu tua 14 mis yn ôl. Mae Mrs Evans yn cymryd statins i gadw lefel ei cholesterol yn isel. Roedd ei hymweliad diwethaf ar gyfer sgrinio arferol a daeth ei merch gyda hi. Roedd y meddyg teulu yn cofio bod Mrs Evans yn ymddangos yn eitha pryderus ond dwedodd hi ddim gair. Bu farw gŵr Mrs Evans 10 mlynedd yn ôl. Does dim teulu arall. Gwahoddwyd Mrs Evans i gael ‘check-up’ blynyddol ddau fis yn ôl ond ni chafwyd ateb i’r llythyr nac i’r alwad ffôn. Mae gan yr heddlu gofnod o alwad 999 gan Mrs Evans 10 mis yn ôl. Dywedodd wrth y person ar ochr arall y ffôn ei bod yn ofnus ac nad oedd ei merch yn gadael iddi fynd allan o’r tŷ ac yn ei gorfodi i gysgu yn ei chadair. Ond, unwaith y cafodd y galwad ei throsglwyddo, dywedodd Mrs Evans ei bod wedi gwneud camgymeriad. Pan ddaeth swyddogion fe wnaeth hi ailadrodd hyn. Mae pensiwn Mrs Evans yn cael ei dalu i gyfrif banc a does ganddi ddim budd-daliadau eraill.*

Defnyddiwch eich profiadau a’ch arbenigedd proffesiynol i nodi:

Beth ydy’r ffactorau manwl a fyddai’n eich arwain i gychwyn ystyried gorchymyn amddiffyn a chynorthwyo oedolyn yn y sefyllfa hon?

Pa ddewisiadau amgen i gais am orchymyn amddiffyn a chynorthwyo oedolyn sydd ar gael?

Pa wybodaeth, sgiliau a gwerthoedd oedd eu hangen arnoch chi i ganfod y dewisiadau amgen hyn?

|  |
| --- |
| Awgrym o ateb:Mae’r sefyllfa hon yn tynnu ar achos go wir o fenyw hŷn yn cael ei cham-drin gan ei merch. Mae rhai cwestiynau pwysig ynglŷn â'r canlynol:* Ydy Mrs Evans yn oedolyn mewn perygl?
* Pa ddewisiadau amgen ddylen ni fod yn eu hystyried?

Mae’n ymddangos bod Mrs Evans yn oedolyn mewn perygl:* Yn dioddef neu mewn perygl o gael ei cham-drin neu ei hesgeuluso
* Mae angen gofal a chymorth arni hi (p’un ai ydy’r awdurdod lleol yn diwallu unrhyw un o’r anghenion hynny ai peidio)
* O ganlyniad i’r anghenion hynny nid yw’n gallu ei hamddiffyn ei hun yn erbyn cael ei cham-drin neu ei hesgeuluso.

Mae’n ymddangos bod ei llesiant wedi cael ei effeithio yn enwedig o ran:* Iechyd corfforol a meddyliol, a llesiant emosiynol
* Ei hamddiffyn rhag cael ei cham-drin a’u hesgeuluso
* Perthynas ddomestig, teuluol a phersonol
* Rheolaeth dros fywyd bob dydd.

Dydy'r sefyllfa hon ddim yn un an-nodweddiadol. Gall materion sy'n eich arwain i ystyried gorchymyn amddiffyn a chynorthwyo oedolyn fod yn seiliedig ar ei ddiben. Dyma'r cwestiynau allweddol: * All Mrs Evans siarad â rhywun yn breifat?
* Ydy Mrs Evans yn gwneud penderfyniadau heb ymyriad?
* Ydy asesiad priodol yn bosibl i rywun allu penderfynu ar unrhyw gamau gweithredu sydd eu hangen?

Mae yna ffactorau sy’n arwain at ystyried gofyn am orchymyn amddiffyn a chynorthwyo oedolyn. Mae'r rhain yn ymwneud â'r canlynol: * Neb wedi gweld na siarad gyda Mrs Evans
* Y posibilrwydd o orfodaeth.

Ar y cam hwn, does dim digon o wybodaeth am y sefyllfa. Mae angen rhagor o waith i sefydlu os oes angen gorchymyn amddiffyn a chynorthwyo oedolyn. Efallai bydd cyfranogwyr wedi ychwanegu mwy o fanylion. Mae dau brif faes i'w hystyried er mwyn sefydlu a does dewisiadau amgen i orchymyn amddiffyn a chynorthwyo oedolyn. Dewisiadau amgen ar sail perthynas a chysylltiad:* Efallai ei bod yn bosibl datblygu perthynas gyda Mrs Evans mewn dull arall. Ydych chi wedi ceisio cael mynediad dro ar ôl tro? Ydy hi ar ei phen ei hun o gwbl? Ydych chi’n medru defnyddio dull arall i gysylltu â hi? Ydy hi’n mynd allan o gwbl? Ydy hi mewn cysylltiad â rhywun arall, e.e. rhywun yn cyrchu presgripsiwn iddi? Allai'r meddyg teulu ymweld â hi yn ei chartref? Allai'r heddlu wneud galwad i wirio ei lles? Oes rhywun arall allai fod yn ymweld â hi yn ei chartref?
* Gan fod camdriniaeth ddomestig efallai’n dal i ddigwydd, ystyriwch ymglymu gwasanaethau trais domestig arbenigol ar gyfer cyngor a dulliau o fynd ati
* Un dull o gynorthwyo gwaith aml-asiantaethol yn well ydy defnyddio gweithdrefnau diogelu oedolion ochr yn ochr â phroses MARAC (Cynhadledd Asesu Risg Aml-Asiantaethol).
* Efallai y bydd hi’n bosibl datblygu perthynas gyda merch Mrs Evans.
* Efallai bod rhyw wasanaeth neu unigolyn mewn cysylltiad â hi. Dylid ystyried ei hangheniol posibl hithau yn enwedig fel darpar ofalydd.

Mae’n bwysig drwy gydol y broses i ystyried sut i sicrhau bod Mrs Evans, sy’n siarad Cymraeg, yn gallu cyfathrebu ac ymglymu yn ei dewis iaith.Mae canllawiau’r gorchymyn amddiffyn a chynorthwyo oedolyn yn datgan:*1.22 Lluniwyd gorchmynion amddiffyn a chynorthwyo oedolion i alluogi oedolion mewn perygl fynegi eu barn yn annibynnol i ‘swyddogion awdurdodedig’ os oes rheswm dros gredu eu bod mewn perygl o gael eu cam-drin neu eu hesgeuluso. Fodd bynnag, efallai na fydd gorchymyn amddiffyn a chynorthwyo oedolyn yn briodol os:* * *bydd caniatáu gorchymyn amddiffyn a chynorthwyo oedolyn yn golygu bod yr unigolyn mewn mwy o berygl;*
* *nad ystyriwyd dulliau llai ymyriadol o fynd ati: ac y*
* *gallai’r defnydd o orchymyn amddiffyn rhag trais domestig lle gellid symud troseddwr o’r adeilad, amddiffyn y dioddefwr yn well.*

Dewisiadau cyfreithiol eraill:Mae opsiynau cyfreithiol eraill y gallai cyfranogwyr ystyried bod angen eu hystyried (gweler y Daflen: Dewisiadau cyfreithiol amgen). Efallai nad ydy rhai o'r rhain yn rhai rhesymol. Gwybodaeth ychwanegolMae cael tystiolaeth ar gyfer cynorthwyo pobl sy'n hunan-esgeuluso ac yn gwrthod unrhyw ymyrraeth, yn arwydd fod angen cyfnewid gwybodaeth a rhannu cyfrifoldeb gydag asiantaethau, i rannu rheolaeth o'r risg ac i weithio mewn dull sy'n golygu perthynas hir-dymor. Mae'n bwysig deall cymhelliad pobl fel gellir gweithio ar ddatrysiadau posibl. Mae'n hanfodol ystyried capasiti drwy gydol y broses. Gall strategaethau gynnwys canfod y person priodol – rhywun sydd eisoes mewn sefyllfa i sefydlu perthynas, a chydsymud gyda'r person hwnnw neu honno (Braye, Orr & Preston-Shoot, 2015).Gall y drafodaeth am wybodaeth, sgiliau a gwerthoedd nodi anghenion neu gryfderau dysgu ychwanegol fyddai'n goleuo'r dadansoddiad anghenion dysgu. |

## Astudiaeth achos: gwneud cais

1. Defnyddiwch eich nodiadau am sefyllfa Mrs Evans. Rhaid i chi dybio bod pob dewis arall rhesymol wedi bod yn aflwyddiannus.
2. Defnyddiwch eich profiad a’ch arbenigedd proffesiynol i:

Gwblhau’r ffurflen gais – y rhannau mewn llythrennau italig melyn

**Ffurflen gais ar gyfer Gorchymyn Amddiffyn a Chynorthwyo Oedolion**

Cais drwy gwyn am Orchymyn Amddiffyn a Chynorthwyo Oedolion (Deddf Gwasanaethau Cymdeithasol a Llesiant (Cymru) 2014, Adran 127

Llys Ynadon (Côd): .........................................................................................................

Dyddiad: **XXXX**..............................................................................................................

Testun y Gorchymyn: **Mrs Gwen Evans**

.......................................................................................................................................

Cyfeiriad: **XXXX**

.......................................................................................................................................

.......................................................................................................................................

.......................................................................................................................................

Awdurdod y ceisydd: **XXXX**

.......................................................................................................................................

A honnir:

(a) bod......**Mrs Gwen Evans**.........................................................yn dioddef neu mewn perygl o gael ei cham-drin neu ei hesgeuluso ac mae angen gofal neu gymorth arni ac o ganlyniad i’r anghenion hynny ni all amddiffyn ei hun rhag y cam-drin neu esgeuluso neu rhag y perygl o hynny; a

(b) bod angen Gorchymyn Amddiffyn a Chynorthwyo Oedolyn er mwyn i’r swyddog awdurdodedig gael gweld y person a enwyd uchod er mwyn asesu yn briodol a ydy’r person yn oedolyn mewn perygl a gwneud penderfyniad ar ba gamau gweithredu os oes angen rhai ddylid ei cymryd; a

(c) bod angen gwneud gorchymyn i gyflawni dibenion Adran 127 (2) Deddf Gwasanaethau Cymdeithasol a Llesiant (Cymru) 2014; ac

(d) na fydd defnyddio pwerau mynediad yn y gorchymyn yn golygu bod y person a enwyd uchod mewn mwy o berygl o gael ei cham-drin neu ei hesgeuluso/ei gam-drin neu ei esgeuluso.

*Disgrifiad byr o sail y cais:*

*(a)..................................................................................................................................*

*(b)..................................................................................................................................*

*(c)...................................................................................................................................*

*(d)..................................................................................................................................*

*Credaf ei bod yn briodol i’r person(au) canlynol ddod gyda fi pan fyddaf yn ymarfer y gorchymyn (yn unol ag Adran 127(6)(b) o’r Ddeddf):*

*(a)..................................................................................................................................*

*(b)..................................................................................................................................*

*(c)...................................................................................................................................*

*(d)..................................................................................................................................*

*A hoffech i’r cais hwn gael ei glywed:*

*i) heb i’r diffynnydd gael rhybudd; neu ii) gyda rhybudd yn cael ei roi i’r diffynnydd.*

*Os hoffech i’r cais gael ei glywed heb rybudd, nodwch y rhesymau:*

*.......................................................................................................................................*

*.......................................................................................................................................*

*.......................................................................................................................................*

*Ydych chi’n dymuno i orchymyn gael ei ganiatáu gyda neu heb ofyniad i roi rhybudd i breswylydd yr adeilad ac i’r person y credir ei fod/ei bod yn oedolyn mewn perygl? Nodwch y rhesymau:*

*.......................................................................................................................................*

*.......................................................................................................................................*

*.......................................................................................................................................*

*Rhaid i’r gorchymyn nodi’r cyfnod y mae mewn grym. Oes unrhyw fater yr hoffech ei godi sy’n berthnasol i’r cwestiwn hwn?*

*…………………………………………………………………………………………………*

*…………………………………………………………………………………………………*

*…………………………………………………………………………………………………*

Enw awdurdod y ceisydd: **XXXX**

.......................................................................................................................................

Cyfeiriad awdurdod y ceisydd: **XXXX**

.......................................................................................................................................

.......................................................................................................................................

Pwy sy’n datgan bod y manylion uchod yn wir ac yn ddisgrifiad cywir o sail y gwyn hon: **XXXX**

.......................................................................................................................................

.......................................................................................................................................

Wedi ei wrando o fy mlaen i, yr ynad heddwch [drwy orchymyn y llys]

*Rhowch unrhyw wybodaeth ychwanegol yr ydych yn ystyried sy’n berthnasol i’r cais hwn:*

*…………………………………………………………………………………………………*

*…………………………………………………………………………………………………*

*…… ………………………………………………………………………………………*

|  |
| --- |
| Awgrym o ateb:Dylai sail y cais godi o’r trafodaethau cychwynnol. Mae angen delio â’r canlynol:* Pa gamdriniaeth neu esgeulustod mae Mrs Evans yn ei ddioddef neu mewn perygl o ddioddef?
* Pam bod angen gorchymyn amddiffyn a chynorthwyo oedolyn i gael mynediad, asesu risg ac i wneud penderfyniad ar gamau gweithredu?
* Beth arall sydd wedi cael ei ystyried neu wedi’i drio er mwyn cael mynediad?
* Pam na fydd hyn yn golygu na fydd Mrs Evans mewn mwy o berygl o gael ei cham-drin neu ei hesgeuluso – mae hyn yn cynnwys ystyried sut caiff y gorchymyn amddiffyn a chynorthwyo oedolyn ei ddefnyddio, y cynlluniau wrth gefn a’r camau nesaf.

Rhaid i'r dystiolaeth gael ei amlinellu'n gwbl eglur. Byddai'n fuddiol cael cofnod cronolegol o'r hyn sydd wedi ei wneud eisoes a'r canlyniadau. Efallai byddai'n fuddiol cynnwys mantolen fan hyn. Byddai hyn yn tafoli'r risgiau a'r manteision o gael gorchymyn amddiffyn a chynorthwyo oedolyn neu o beidio â chael gorchymyn amddiffyn a chynorthwyo oedolyn. Gallai hyn gael ei gynnwys yn eich cynlluniau ar gyfer yr asesiad a'r camau nesaf. Bydd angen cynllun diogelwch da ar gyfer Mrs Evans.Mae’n debygol bydd angen i rai pobl fynd gyda’r swyddog awdurdodedig oni all y swyddog awdurdodedig wneud hyn:* Cyfieithydd Cymraeg sydd â gwybodaeth arbenigol o amddiffyn
* Rhywun i gynghori ar alluedd.

Efallai bydd angen person proffesiynol ym maes iechyd. Mae’n debygol bydd angen eiriolwr. Ystyriwch weithio gyda Chynghorydd Annibynnol ar Drais Domestig. Dylid ystyried diogelwch y swyddog awdurdodedig gan fod tystiolaeth y gallai merch Mrs Evans fod wedi bod yn dreisgar yn y gorffennol. Efallai bod gwybodaeth am ymglymiad blaenorol.Efallai byddai'n fuddiol cael mantolen o'r risgiau a'r manteision o roi rhybudd neu beidio â rhoi un. Rhaid i chi fod yn glir o'r trefniadau wrth gefn ar gyfer unrhyw risg. Y cwestiwn allweddol ydy pa effaith fyddai rhoi neu beidio â rhoi rhybudd yn ei gael ar Mrs Evans. Mae'n debygol byddai rhoi rhybudd yn achosi risg os oes yna elfen o orfodaeth. Bydd angen i chi hefyd ystyried unrhyw risgi rai eraill sy'n rhan o hyn, allai godi drwy: roi rhybudd; cael tystion i roi tystiolaeth lafar neu ysgrifenedig; neu sicrhau'r gorchymyn yn y lle cyntaf. Efallai bydd angen tystiolaeth cymdogion Mrs Evans neu bobl eraill ac felly rhaid i chi ystyried canllawiau gorchymyn amddiffyn a chynorthwyo oedolyn ynglŷn â sicrhau bod tystion ar gael, ac am eu lles a'u diogelwch. Efallai byddwch am gael tystiolaeth ddi-enw. Dylech ymgynghori â'r awdurdod lleol neu'r heddlu neu asiantaethau eraill am hyn. Efallai byddwch am wneud yr ymweliad cyntaf mor fuan â phosibl gan y byddai oedi'n cynyddu'r risg. Hwyrach bydd amser penodol o'r dydd yr un gorau ar gyfer yr ymweliad. Mae'n bosibl bydd angen mwy nag un ymweliad gan i Mrs Evans ddweud cyn hyn fod popeth yn iawn pan ymwelwyd â hi. Gallai gwybodaeth arall allai fod yn berthnasol gynnwys tystiolaeth ysgrifenedig gan bobl neu asiantaethau eraill, yn cynnwys cymdogion, gwasanaethau plant, gweithwyr iechyd, yr heddlu a swyddogion tai am y sefyllfa. Gallai hyn olygu ystyriaethau penodol am y risg, pa bryd i ddefnyddio gorchymyn amddiffyn a chynorthwyo oedolyn (pa adeg o'r dydd), pwy fyddai orau iddyn nhw fod yn bresennol, ayyb.  |

## Astudiaeth achos: asesiad

1. Defnyddiwch eich nodiadau am sefyllfa Mrs Evans. Rhaid i chi dybio bod gorchymyn amddiffyn a chynorthwyo oedolyn wedi ei ganiatáu pan fydd popeth arall wedi methu.
2. Mewn grwpiau o dri, defnyddiwch eich profiad a’ch arbenigedd proffesiynol i:

Ysgrifennu ystyriaethau allweddol i drafod gyda Mrs Evans gan ddefnyddio’r dystiolaeth yr ydych wedi’i chasglu

Ysgrifennwch gwestiynau allweddol yr ydych am ddelio â nhw wrth asesu Mrs Evans.

|  |
| --- |
| Awgrym o ateb:Ystyriaethau allweddol ar gyfer cyfathrebu gyda Mrs Evans ydy:* Ei hanghenion cyfathrebu a ieithyddol
* Ei hanghenion iechyd
* Ei dealltwriaeth o‘r sefyllfa
* Effaith emosiynol y sefyllfa
* Moeseg defnyddio gorchymyn llys
* Sut i sicrhau preifatrwydd ac osgoi ymyrraeth
* Ei gallu hi i wneud penderfyniadau yn gyffredinol ac yn yr amgylchiadau hwn.

Bydd y rhain i gyd yn dylanwadu ar sut y byddwch yn siarad gyda hi ac am ba hyd. Byddwch wedi casglu gwybodaeth am hyn ymlaen llaw cyn yr ymweliad e.e. gan y meddyg teulu. Efallai eich bod wedi penderfynu y byddwch yn mynd i mewn gyda chyfieithydd, eiriolwr neu arbenigwr arall. I osgoi cael gormodedd o bobl ar yr ymweliad, efallai byddwch yn dymuno cael rhai unigolion penodol o fewn cyrraedd. Cyhoeddodd y Sefydliad Gofal Cymdeithasol ar gyfer Rhagoriaeth (2015) ganllawiau defnyddiol ar arferion da ym maes gofal cymdeithasol ar gyfer ffoaduriaid a cheiswyr lloches. Mae hyn yn cynnwys cyngor defnyddiol ar ddefnyddio cyfieithydd:* Datblygu perthynas dda rhwng y gwasanaeth cyfieithu a’r darparwr gwasanaeth
* Sicrhau bod cyfieithwyr yn deall y sefyllfa a chyd-destun cyflenwi’r gwasanaeth
* Sicrhau help y cydweithiwr dwyieithog mwyaf priodol gan gysylltu â’r asiantaeth gyfieithu
* Trafod ac egluro rôl pawb fel bod ymarferwyr a chyfieithwyr yn cydweithio’n dda
* Briffio a dadbriffio’r cyfieithydd er mwyn egluro unrhyw broblemau a datblygu gwell ddealltwriaeth o anghenion unigolyn
* Cynnal dilyniant o gydweithwyr dwyieithog.

Efallai bod gan Mrs Evans deimladau cymysg am ei pherthynas â'i merch. Bydd hi’n hanfodol deall, parchu a gweithio gyda Mrs Evans ac o bosib herio ei dealltwriaeth, ei dymuniadau a’r canlyniadau y mae’n eu dymuno. Mae’n hanfodol i beidio â thanseilio hawliau Mrs Evans a’i hymreolaeth.Bydd y cwestiynau allweddol a ofynnir i Mrs Evans yn cyfeirio at bwrpas yr gorchymyn amddiffyn a chynorthwyo oedolyn: * Ydy hi mewn perygl?
* Ydy hi'n cael gwneud ei phenderfyniadau yn gwbl rydd?
* Beth mae hi ei angen?
* Bydd y cwestiynau'n debygol o gyfeirio at feysydd y lles neu'r baich oedd yn eich mantolen: meysydd meddygol, lles, cymdeithasol, emosiynol a moesegol.

Mewn ymchwiliad diogelu, y cwestiynau allweddol ydy’r rhai canlynol:* Pa gamdriniaeth neu esgeulustod mae Mrs Evans wedi’u dioddef neu mewn perygl o’u dioddef?
* Beth ydy'r effaith arni hi?
* Pa ganlyniadau sy’n bwysig iddi hi ac ar ei chyfer hi?
* Sut i gyflawni’r canlyniadau – bydd hyn yn cynnwys ystyried dyletswyddau o dan y Ddeddf ac ystyried cynllunio diogelu.
 |

## Astudiaeth achos: y camau nesaf

1. Defnyddiwch eich nodiadau am sefyllfa Mrs Evans. Rhaid i chi dybio eich bod wedi defnyddio'r gorchymyn amddiffyn a chynorthwyo oedolyn i gael sgwrs gyda hi.
2. Defnyddiwch eich profiad proffesiynol a'ch arbenigedd i ddarganfod sut y byddwch yn gwneud y canlynol:
* Sicrhau bod ei llesiant hi'n cael ei gynnal
* Parhau a chyflawni pwrpas y gorchymyn amddiffyn a chynorthwyo oedolyn
* Gweithredu ar yr hyn a ddarganfyddir drwy ddefnyddio'r gorchymyn amddiffyn a chynorthwyo oedolyn.
1. Ysgrifennwch gynllun.

|  |  |  |  |
| --- | --- | --- | --- |
| **Canlyniad** | **Cam(au)** **gweithredu** | **Cymorth sydd ei angen** | **Sut bydda i'n gwybod mod i wedi cyflawni hyn** |
| Sut i sicrhau bod llesiant y person yn cael ei gynnal  |  |  |  |
| Sut i barhau a chyflawni pwrpas y gorchymyn amddiffyn a chynorthwyo oedolyn |  |  |  |
| Sut i weithredu ar yr hyn a ddarganfyddir drwy ddefnyddio'r gorchymyn amddiffyn a chynorthwyo oedolyn |  |  |  |

|  |
| --- |
| ateb:**Awgrym o ateb**: Cyn i chi fynd i mewn, byddwch wedi ystyried amrediad o bosibiliadau a'r trefniadau wrth gefn ar gyfer y rhain.Bydd llesiant Mrs Evans yn cynnwys y meysydd y mae’r Ddeddf yn delio â nhw:* Iechyd corfforol a meddyliol, a llesiant emosiynol
* Amddiffyn rhag camdriniaeth ac esgeulustod
* Addysg, hyfforddiant a hamdden
* Perthynas ddomestig, teuluol a phersonol
* Y cyfraniad i gymdeithas
* Sicrhau hawliau
* Llesiant cymdeithasol ac economaidd
* Addasrwydd y llety
* Rheolaeth o fywyd o ddydd i ddydd
* Cyfranogi mewn gwaith.

Mae’n debyg bydd diogelwch Mrs Evans a’i pherthynas gyda’i merch yn ystyriaethau allweddol.Bydd cyflawni diben y gorchymyn amddiffyn a chynorthwyo oedolyn yn gofyn i chi fod mewn sefyllfa i ddod i benderfyniad am gamau gweithredu. Gallai hyn olygu ymweliadau ychwanegol, mewnbwn gan bobl broffesiynol eraill, neu asesiad megis asesu'r gallu i wneud penderfyniad penodol. O gyfarfod â Mrs Evans efallai y byddwch wedi canfod anghenion yn syth i gynorthwyo ei llesiant. Yn arbennig:* Ei hamddiffyn rhag cael ei cham-drin a’i hesgeuluso
* Ymyriad Iechyd neu ymyriadau eraill.
* Gweithgareddau penodol byw bob dydd y mae hi angen help â nhw.

Nid y gweithiwr achos ydy'r swyddog awdurdodedig. Dylai'r gweithiwr achos fod wedi paratoi ar gyfer darpar sefyllfaoedd. Er enghraifft, efallai byddwch chi angen cynnwys yr heddlu neu asiantaethau eraill i ddiwallu'r anghenion uniongyrchol; efallai byddwch angen man diogel; efallai byddwch angen trefnu gofal a chefnogaeth. Dylai'r gweithiwr achos fod wedi sefydlu'r hyn sydd ar gael a sut dylai hyn gael ei gytuno cyn i chi fynd allan. Yn ogystal â'r cynllun gofal a chymorth, efallai byddwch angen cynllun diogelu sy'n amlinellu sut bydd Mrs Evans ac eraill yn rheoli risgiau posibl. Efallai bydd angen i chi wneud ymholiadau pellach ynglŷn â diogelu. Mae'n bosibl y byddwch yn canfod bod gan bobl eraill anghenion neu eu bod yn wynebu anawsterau sy'n effeithio ar eu lles, er enghraifft, efallai bod merch Mrs Evans angen asesiad ei hunan neu fel un sy'n gofalu. Efallai bydd Mrs Evans am i'w merch adael, felly dylech fod wedi ystyried sut gallwch chi hwyluso hyn. Hwyrach bydd y ddau barti angen cymorth. . Bydd angen i chi ystyried caniatâd a sut byddwch yn sicrhau bod Mrs Evans a rhanddeiliaid eraill yn cael gwybod beth sy'n digwydd nesaf a chael cyfrannu at hynny. Drwy'r cyfan, bydd angen i chi gofio am y cynnig actif i ddarparu gwasanaethau drwy gyfrwng y Gymraeg. Efallai bydd angen i chi wneud rhagor o waith ar ôl defnyddio'r gorchymyn amddiffyn a chynorthwyo oedolyn i adfer ymddiriedaeth Mrs Evans ac eraill yn y gwasanaethau cymdeithasol.Efallai byddwch chi ac eraill angen ôl-drafodaeth wedi'r ymweliad. Mae'n bwysig ystyried sut byddwch yn gwybod a fu'r gorchymyn amddiffyn a chynorthwyo oedolyn yn llwyddiannus ai peidio. Bydd hyn yn dibynnu ydy'r cyfan wedi cyflawni ei ddiben. Bydd Byrddau Diogelu Oedolion angen casglu data ar effeithiolrwydd defnyddio gorchmynion amddiffyn a chynorthwyo oedolion.  |